ময়মনসিংহে স্ত্রীর দায়ের করা যৌতুক মামলা এক পুলিশ কনস্টেবলকে জেলা হাজতে পাঠিয়েছেন আদালত। গতকাল দুপুরে ময়মনসিংহের ৭নং আমলি আদালতের বিজ্ঞ বিচারক আসামির জামিন আবেদন না মঞ্জুর করে জেলা হাজতে প্রেরণ করার আদেশ দেন। জানা যায়, গফরগাঁও উপজেলার ধোপাঘাট মলাকান্দা গ্রামের বাসিন্দা পুলিশ কনস্টেবল মাহফুজুল হক। বর্তমানে সে ঢাকা মেট্রোপলিটন পুলিশের কেপিআই শাখায় কর্মরত। মামলার বাদী পক্ষের আইনজীবী শাহজাহান কবীর সাজু জানান, ২০১৬ সালের ১০ অক্টোবর বাদী শাহানাজ ময়মনসিংহের ৭নং আমলি আদালতে একটি যৌতুক মামলা দায়ের করেন। ওই মামলা গতকাল আসামি আদালতে হাজির হয়ে জামিন আবেদন করলে বিজ্ঞ বিচারক জামিন আবেদন না মঞ্জুর করে তাকে জেল হাজতে পাঠানোর নির্দেশ দেন।